ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
نارائن رانے نے ہند ساختہ ٹیکنالوجی کی اہمیت کو ایک بار پھر اجاگر کرتے ہوئے غیر روایتی طور پر انٹیلی جِنٹ ٹرے ریٹریول سسٹم  کا افتتاح کیا
بہت چھوٹی، چھوٹی اور درمیانے درجے کی صنعتوں کے مرکزی وزیر جناب نارائن رانے نے منوہر انٹرنیشنل ائیر پورٹ پر میسرز ایس جے کے اینوویشنز پرائیویٹ لمیٹیڈ کے تیار کردہ انٹیلی جنٹ ٹرے ریٹریول سسٹم  کا غیر رویاتی طور پرافتتاح کیا۔ یہ کمپنی بہت چھوٹی، چھوٹی اور درمیانے درجے کی میک اِن انڈیا صنعت ہے آئی ٹی آر ایس مصنوعی ذہانت پر مبنی مکمل طور پر ایک خودکار مشین ہے جو جدید اسکریننگ ٹیکنالوجی کے ساتھ مسافروں کو بہتر تحفظ فراہم کرنے میں مدد کرتی ہے۔یہ مشین جدید آلات کے ساتھ تصویری تجزیہ کرنے والے سافٹ ویئر سے لیس ہے جو اسکرینر کے لیے ہر سامان سے متعلق درست فیصلے کرنا آسان بناتی ہے۔ اس سے مسافر کو روایتی مشینوں کے مقابلے میں زیادہ تیز اور آسانی سے اسکریننگ مکمل کرنے میں مدد ملتی ہے۔اس مشین میں انتہائی خطرے والے سامان کے لیے ایک وقف شدہ ماڈیول بھی ہے۔ ہوائی اڈے پر ایسی چیزوں پر فوری توجہ کی ضرورت پڑتی ہے۔آئی ٹی آر ایس مشین اپنی نوعیت کی ایک مختلف مشین ہے جس سے ہوائی اڈے پر ہینڈ بیگیج کی اسکریننگ کے دوران مسافروں کو سفر کا ایک منفرد تجربہ ہوتا ہے۔جناب رانے نے پورے ملک میں عالمی معیار کے بنیادی ڈھانچے اور ٹرانسپورٹ کی سہولیات فراہم کرنے کے لیے وزیر اعظم کی مسلسل کوششوں کو دوبارہ اجاگر کیا۔
اس موقع پر اپنے خطاب میں جناب رانے نے کہا کہ ہم گزشتہ کئی برسوں سے مطالبہ کرتے آ رہے تھے کہ گوا کے لیے عالمی معیار کے بنیادی ڈھانچے اور ٹرانسپورٹ کی سہولیات کے ساتھ ایک بڑا ہوائی اڈہ بنایا جائے۔ 11 دسمبر 2022 کو عزت مآب وزیر اعظم جناب نریندر مودی جی نے ہمارے آنجہانی ساتھی جناب منوہر پاریکر جی کے نام سے منسوب گوا میں اس ہوائی اڈے کا افتتاح کیا۔ ایک اور خوش کن بات یہ ہے کہ آج منوہر پاریکر ائیر پورٹ پر نصب کردہ آئی ٹی آر ایس سسٹم ایک بہت چھوٹی، چھوٹی اور درمیانے درجے کی صنعتی کمپنی کا 'میڈ ان انڈیا' تیار کردہ مشین ہے اور یہ "ہندوستان میں پیٹنٹ" بھی ہے۔ یہ ہمارے لیے دوہرے خوشی اورفخر کی بات ہے۔
بھارت کا مسابقتی کمیشن
ایمولہ ایکویزیشن کارپوریشن کے ذریعہ انگرام مائیکرو آئی این سی کے 100 فیصد حصص اور کلی اختیارات کے حصول کی تجویز کو سی سی آئی کے ذریعہ منظوری
نئی دہلی، 10/مئی- 1202 ۔ کمپٹیشن کمیشن آف انڈیا نے ایمولہ ایکوویزیشن کارپوریشن کے ذریعہ انگرام مائیکرو آئی این سی کے100 فیصدحصص کی خریداری اور کلی اختیارات کے اصول کی تجویز کو منظوری دے دی ہے۔
مجوزہ اتحاد کا تعلق انگرام مائیکرو آئی این سی اور اس کی سرپرست کمپنیوں کے 100 فیصد حصص کی حصولیابی سے ہے۔ ان سرپرست کمپنیوں میں
- جی سی ایل انویسٹمنٹ مینجمنٹ آئی این سی اور جی سی ایل انویسمنٹ ہولڈنگ آئی این سی اور
- اس کی براہ راست یا بالواسطہ زیرانتظام کمپنیاں
ایمولہ ایک ایسی اکائی ہے جسے پلیٹینم ایکویٹی گروپ میں ابھی ابھی شامل کیا گیا ہے، پلیٹینم ایکویٹی گروپ ایسی کمپنیوں کے انضمام خریداری اور آپریشنز میں خصوصی مہارت رکھتی ہے جو اپنے گاہکوں کو کاروبار بشمول اطلاعاتی ٹیکنالوجی، ٹیلی مواصلات، سازو سامان، دھاتوں سے متعلق خدمات، سامان سازی اور تقسیم کے سلسلے میں خدمات اور تدابیر فراہم کرتی ہیں۔
انگرام مائیکرو کا ہیڈ کوارٹر امریکہ میں ہے اوریہ ایک ایسی اطلاعاتی ٹیکنالوجی والی کمپنی ہے جو ٹیکنالوجی کی تقسیم اور سازو سامان، کلاؤڈ سولیوشنز اور ای- کامرس سپلائی چین سے متعلق خدمات کے حوالے سے خصوصی مہارت رکھتی ہے۔
سی سی آئی کے مطابق تفصیلات بعد میں آئیں گی۔
کارپوریٹ امور کی وزارتت
کابینہ نے انسٹی ٹیوٹ آف چارٹرڈ اکاؤنٹنٹس آف انڈیا اور چارٹرڈ اکاؤنٹنٹس آسٹریلیا اینڈ نیوزی لینڈ کے درمیان مفاہمت نامے کو منظوری دی
نئی دہلی، 20 اپریل 2021، وزیراعظم جناب نریندر مودی کی صدارت میں کابینہ نے انسٹی ٹیوٹ آف چارٹرڈ اکاؤنٹنٹس آف انڈیا  اور چارٹرڈ اکاؤنٹنٹس آسٹریلیا اینڈ نیوزی لینڈ  کے درمیان ایک تازہ مفاہمت نامے کو منظوری دی ہے۔
اثر:
ایم آر اے کی منشا ارکان ، طلبا اور ان کی تنظیموں کے بہترین مفاد میں باہمی طور پر مفید تعلقات قائم کرنے کی ہے اور س سے توقع ہے کہ یہ آئی سی اے آئی کے ارکان کو اپنے پروفیشنل دائرہ کار کو وسعت دینے اور دو اکاؤنٹنگ انسٹی ٹیوٹس کے درمیان کام کاجی تعلقات کو فروغ دینے کا ایک موقع فراہم کرائے گا۔ دونوں اکاؤٹینسی انسٹی ٹیوٹ کو گلوبلائزڈ ماحول میں اس پروفیشن کو درپیش نئے چیلنجوں کا مقابلہ کرنے میں قائدانہ رول ادا کرنے کا موقع ملے گا۔
فائدے:
دونوں انسٹی ٹیوٹس کے درمیان معاہدے سے توقع ہے کہ انڈین چارٹرڈ اکاؤنٹ کے لئے روزگار کی زیادہ مواقع پیدا ہوں گے اور اس سے بھارت کو مالی فائدہ بھی حاصل ہوگا۔
تفصیل:
انسٹی ٹیوٹس آف چارٹرڈ اکاؤنٹنٹس آف انڈیا  اور چارٹرڈ اکاؤنٹنٹس آسٹریلیا اینڈ نیوزی لینڈ  کے درمیان مفاہمت نامے سے دونوں باہمی طور پر اہلیت کو تسلیم کریں گے اور دونوں انسٹی ٹیوٹس کے درمیان ایک بیریجنگ میکانزم مقرر کرتے ہوئے ارکان کو داخلہ دیں گے۔آئی سی اے آئی اور سی اے۔ اے این زیڈ کا مقصد آسٹریلیا ، ینڈ نیوزی لینڈ اور بھارت میں اکاؤنٹنگ کی معلومات کے فروغ ۔ فروفیشنل اور دانشورانہ ترقی اپنے متعلقہ ارکان کے مفاد کو آگے بڑھانے اور اکاؤنٹنگ پروفیشن کی ترقی میں مثبت طریقے سے تعاون کے لئے باہمی تعاون کا فریم ورک قائم کرنا ہے۔
نفاذ کی حکمت عملی اور نشانے:
مفاہمت نامے میں دوسرے فریق کے ایسے ارکان کی، جنہوں نے امتحان، پروفیشنل پروگرام اور دونوں فریقوں کے لئے عملی تجربہ کی رکنیت کی شرائط کو پورا کرتے ہوئے رکنیت حاصل کی، اہلیت کو باہمی طور پر تسلیم کرنے کا التزام ہے۔
پس منظر:
انسٹی ٹیوٹ آف چارٹرڈ اکاؤنٹنٹس آف انڈیا  بھارت کی پارلیمنٹ کے ایک قانون، چارٹرڈ اکاؤنٹنٹ ایکٹ 1949 کے ذریعہ قائم کیا گیا ایک قانونی ادارہ ہے، جس کا مقصد بھارت میں چارٹرڈ اکاؤنٹسی کے پروفیشن کی ضابطہ بندی کرنا ہے۔ چارٹرڈ اکاؤنٹنٹس آسٹریلیا اینڈ نیوزی لینڈ  انسٹی ٹیوٹ آف چارٹرڈ اکاؤنٹنٹس ان آسٹریلیا اور نیوزی لینڈ انسٹی ٹیوٹ آف چارٹرڈ اکاؤنٹنٹس کے اکتوبر 2014 میں الحاق کے نتیجے میں قائم ہوا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-3846
(Visitor Counter : 126
بجلی کی وزارت
این ٹی پی سی نے اسٹارٹ اپس سے ٹوریفائیڈ بایو ماس پیلیٹس کی تیاری کے لئے ای او آئی طلب کئے
این ٹی پی سی لمیٹیڈ نے ہندوستانی اسٹارٹ اپس سے خشک بایو ماس پیلیٹس کی تیاری کے لئے ایکسپریشن آف انٹریسٹ  طلب کئے ہیں۔
این ٹی پی سی تحقیق و ترقی کی اپنی شاخ این ڈی ٹی آر اے کے ذریعے ہندوستانی اسٹارٹ اپس کو ایک ایسا پیلیٹ فارم مہیا کرنا چاہتا ہے، جہاں وہ ٹوریفائڈ بایو ماس پیلیٹس کی تیاری کے لئے جدید ترین ٹیکنالوجی کو فروغ دے سکیں، جو چھوٹے پیمانے پر استعمال کرنے والے لا مرکزی صارفین کے لئے بہت مناسب ہیں۔ پیشکش جمع کرنے کی آخری تاریخ 19؍ مئی 2022 ہے اور ان کا عنوان ہوگا ‘‘ ٹوریفائڈ پیلیٹس مینوفیکچرنگ پلانٹ فار ایگرو-ویسٹ’’۔
ہندوستان میں اندازاً 230 ایم ایم ٹی اے بایو ماس تیار ہوتا ہے، جو یا تو ضائع ہوتا ہے یا جلا دیا جاتا ہے ۔ پاور پلانٹوں میں بایو ماس کی کو -فائرنگ اس مسئلے کا مناسب حل ثابت ہوا ہے، جس سے ماحول میں مضر گیسوں میں کمی آ سکتی ہے۔ این ٹی پی سی کوئلے سے چلنے والے اپنے پاور پلانٹوں میں بایو ماس کی کو-فائرنگ میں قائدانہ مقام رکھتا ہے۔ کو فائرنگ اختیار کرنے کے بعد سے این ٹی پی سی پورے بایو ماس سیکٹر کی مختلف سمتوں میں ویلیو چین کو مستحکم کرنے میں لگاتار مصروف ہے۔ این ٹی پی سی کے ہیئت سے پلانٹوں میں بایو ماس پیلیٹس کی کوئلے کے ساتھ فائرنگ پہلے ہی شروع ہو چکی ہے۔ بہت سے پلانٹوں میں یہ کام بڑے پیمانے پر شروع ہو چکا ہے۔
اب تک، عام طور پر توجہ غیر ٹوریفائڈ بایو ماس پیلیٹس پر رہی ہے۔ تاہم بایو ماس کے بڑے پیمانے پر استعمال کے لئے ٹوریفائیڈ بایو ماس پیلیٹ کی پیداوار کو اہمیت دی جانی چاہئے، کیونکہ ٹوریفائڈ بایو ماس پیلیٹ میں زیادہ توانائی ہے اور اپنی خصوصیات کے اعتبار سے یہ کوئلے کے مساوی ہیں۔ اس کے علاوہ ٹوریفائڈ بایو ماس پیلیٹ سے ٹرانسپورٹ کی قیمتوں میں کمی آئے گی۔ فی الحال ٹوریفائیڈ پیلیٹ ٹیکنالوجی اپنے ابتدائی مرحلے میں ہے۔
بجلی کی مرکزی وزارت نے تھرمل پاور پلانٹوں میں بایو ماس کے استعمال کے لئے قومی مشن  قائم کیا ہے اور ملک میں تمام تھرمل پاور پلانٹوں میں پانچ سے دس فیصد بایو ماس کی کو فائرنگ کو لازمی کر دیا ہے۔ پاور پلانٹوں میں بایو ماس کی کو فائرنگ کو مرکزی بجٹ 2022 میں کاربن میں تخفیف اور کسانوں کی آمدنی میں اضافے کے ایک وسیلے کے طور پر شامل کیا گیا تھا۔
این ٹی پی سی کا اقدام ملک میں بایو ماس ایکو سسٹم کے فروغ کے اس کے عہد کو مستحکم کرے گا اور ساتھ ہی ساتھ ہندوستانی اسٹارٹ اپس کو ایک منفرد موقع فراہم کرے گا کہ وہ وزیراعظم کے آتم نربھر بھارت کے ویژن کو عملی جامہ پہنانے میں ساتھ دیں اور میک ان انڈیا جرأت مندانہ مہم میں کردار ادا کریں۔
اقلیتی امور کی وزارتت
ممبئی کے ہنر ہاٹ کا دورہ کرنے کے پیچھے موجود پانچ اسباب
یہ آپ کے اپنے شہر میں ہے!
آپ کے اپنے والدین یا دوستوں کے لئے معیاری سامان خریدنے کے لئے ،اپنے ٹکٹ بک کرنے، بیک پیکنگ اور کسی نامعلوم شہر میں گھومنے کی ضرورت نہیں ہے۔ وزارت اقلیتی امور نے اپنی پہل ، ہنر ہاٹ کے لئے ان تمام باتوں کا خیال رکھا ہے اور اسے آسان بنادیا ہے۔ آپ کو بس ممبئی میں ایم ایم آر ڈی اے گراؤنڈ ، باندرہ – کرلا کمپلیکس کا دورہ کرنا ہے۔
آپ ممبئی میں 31 ریاستوں / مرکز کے زیر انتظام علاقوں سے خریداری کر سکتے ہیں۔ آپ کو ملک بھر کے 400 سے زیادہ اسٹالوں کے ساتھ ‘ایک بھارت شریسٹھ بھارت ’ کے حقیقی وجود کا احساس ہوگا۔
419 اسٹال سے خریداری کے لئے سامانوں کی ایک وسیع فہرست!
آپ خواہش کا اظہار کریں اور ہنر ہاٹ میں وہ سامان دستیاب ملے گا۔ ہاں! خاص طور سے ہاتھ سے تیار کردہ مصنوعات ، پرانی چیزیں، دستکاری ، ریاست سے مخصوص فنی نمونے ، آرگینک سامان، جی آئی  اشیاء ، اور سب کچھ ! یہاں کل 419 اسٹال ہیں، جن میں سے 362 اسٹال دستکاری سے متعلق ہیں۔
کیا آپ اپنے گھر یا آفس کو نیا لُک دینے کا منصوبہ بنا رہے ہیں؟ کیا آپ اپنے عزیزوں کو مخصوص تحفہ دینے کا من بنارہے ہیں؟ کیا آپ اپنی الماری سے تنگ آچکے ہیں اور تبدیلی کے لئے متبادل تلاش کر رہے ہیں؟ کیا گھر میں ماحولیات کے موافق برتن اور سامان لانے کی کوشش کر رہے ہیں؟ ہنر ہاٹ میں سستی قیمت پر سب کچھ ملنے کی گارنٹی ہے۔
ملک بھر کے ذائقہ دار کھانے!
ذائقہ دار کھانے کا لطف لے سکتے ہیں۔ آپ ‘میرا گاؤں میرا دیش’ فوڈ کورٹ میں کئی یا تمام مخصوص پکوانوں کا لطف اٹھاسکتے ہیں۔ یہ ایک تھیم پر مبنی فوڈ کورٹ ہے۔ یہاں ہندوستان کی مختلف ریاستوں کے روایتی کھانے کا ذائقہ لیا جاسکتا ہے۔ ہاٹ میں 60 سے زیادہ فوڈ اسٹال لگائے گئے ہیں۔
ایک ہزار سے کاریگروں اور دستکاروں کی مدد کریں:
مرکزی وزیر جناب انوراگ ٹھاکر نے ہنر ہاٹ کے اس 40 ویں ایڈیشن کے افتتاح کے دوران کہا ، ‘‘بھارت میں صلاحیتوں کی کوئی کمی نہیں ہے۔ ’’ یہاں آپ کو ملک کے کئی دستکاروں اور فنکاروں کے ہنر اور صلاحیتوں کو دیکھنے کا موقع حاصل ہوگا اور ساتھ ہی ان کے کام اور صلاحیتوں کی تعریف کرنے، بات چیت کرنے اور ان کی حوصلہ افزائی کرنے کا بھی موقع ملے گا۔
کچھ کاریگر اپنے ہنر کو کئی ممالک میں بر آمد بھی کر رہے ہیں۔ کیا آپ کو نہیں لگتا کہ ملک کو آتم نربھر بھارت کی جانب لے جانے کی ان کی کوششوں کو آگے بڑھانے میں آپ کو ان کی مدد کرنی چاہئے۔
گھر کے باہر لطف اٹھانے کی جگہ!
آخری بار آپ اپنے بچوں کو سرکس میں کب لے گئے تھے؟ آپ اپنے والدین کو ان کے پسندیدہ گلو کار کے پروگرام کے لئے کب لئے گئے تھے؟
آپ کو یاد ہے کہ بچپن میں سرکس میں جانے کے لئے آپ کس طرح پرجوش ہوتے تھے؟ یہاں آپ کے بچوں کے ساتھ ساتھ آپ کے اندر کے بچے کو بھی پرجوش کرنے کا موقع ہے۔ ہنر ہاٹ میں روزانہ 25 سے زیادہ سرکس کے فنکار اپنے فن کا مظاہرہ کر رہے ہیں۔ وقت ہے دوپہر ایک بجے، دوپہر تین بجے اور شام 5 بجے۔
12روزہ ہنر ہاٹ میں انّو کپور، پنکج ادھاس ، سدیش بھونسلے، سریش واڈیکر، سادھنا سرگم، امت کمار، شیلندر سنگھ، شبیر کمار، مہالکشی ایئر، بھومی ترویدی، کویتا پوڈوال، دلیر مہدی، الطاف راجا، ریکھا راج، اپاسنا سنگھ ، احسان قریشی ، بھوپنیدر سنگھ بھوپی، رانی اندرانی، موہت کھنہ، پریا ملک، جولی مکھرجی، تریانہ میترا ، وویک مشرا، دیپک راجا ، ادتی کھانڈیگل، انکتا پاٹھک، سدھانت بھونسلے، راہل جوشی، سپریا جوشی، بھومیکا ملک، پریما بھاٹیا، پاش جیمس اور دیگر مشہور فنکاروں کے مختلف موسیقی اور تہذیبی پروگراموں کا لوگ لطف اٹھارہے ہیں۔
صحت اور خاندانی بہبود کی وزارت
ایچ آئی ٹی ای ایس نے مالی سال 23-2022 کے دوران خالص منافع میں 58فیصد اضافہ حاصل کیا
ایچ ایل ایل انفراس ٹیک سروسز لمیٹڈ ، مرکزی سرکاری شعبہ کا ادارہ ہے جو مرکزی وزارت صحت کے تحت ہے۔اس نے 31 مارچ کو ختم ہونے والے مالی سال 23-2022 کے دوران کل لین دین 19 فیصد بڑھا کر، 361.38 کروڑ روپے کے ساتھ خالص منافع میں 58 فیصد کا اضافہ کیا۔
ایچ آئی ٹی ای ایس نے 23-2022 میں 27.76 کروڑ روپئے کے ساتھ، ٹیکس کے منافع کی اطلاع دی جو ایک سا ل پہلے کے 17.60 کروڑ روپئے کے مقابلے میں تھی جو کہ صرف 2 کروڑ روپئے کی خالص مالیت کے ساتھ منی رتن کے ذیلی ادارے کے لیے ایک اہم کارنامہ ہے جسے 9 سال پہلے شامل کیا گیا تھا۔ اسی مدت کے دوران کل کاروبار 22-2021 میں 303.40 کروڑ روپئے کے مقابلے میں 361.38 کروڑ روپئے کا تھا۔
یہ نمایاں طور پر مثبت نتائج بنیادی ڈھانچے کی ترقی کے کاروبار کی وجہ سے حاصل ہوئے جس میں بھٹنڈہ، گورکھپور اور گواہاٹی میں نئے آل انڈیا انسٹی ٹیوٹ آف میڈیکل سائسنز  کی تکمیل اور پچھلے سال کے دوران متعدد پروجیکٹوں کی اپ گریڈیشن دیکھی گئی ہے۔
ایچ ایل ایل لائف کیئر لمیٹڈ ، ایک پچاس سال قدیم حکومت ہند کی کمپنی ہے جو کہ صحت اور خاندانی بہبود کی وزارت کے تحت آتی ہے۔ اس کا مقصد صحت کے دیکھ بھال کے شعبے میں تعمیراتی اور حصولیابی کے کاروبار پر خاص طور پر توجہ مرکوز کرنے کے مقصد کے ساتھ ایچ آئی ٹی ای ایس- ایچ ایل ایل انفرا ٹیک سروسز لمیٹڈ کو 3 ا پریل 2014 کو قائم کیا گیا تھا جس کا مقصد، صحت کی دیکھ بھال کے شعبے میں تعمیرات اور خریداری کے کاروبار پر توجہ مرکوز کرنا تھا۔ بنیادی ڈھانچے کی تعمیر کے علاوہ یہ سرکاری خرید سے متعلق صلاح ومشورے، سہولت کا انتظام اور حیاتیاتی طبی انجیئنرنگ فراہم کرتا ہے۔
ایچ آئی ٹی ای ایس کا بنیادی ڈھانچے سے ترقیاتی ڈویژن آر کیٹیکچرل، ساخت اور میپ ڈیزائن، تخمینہ لگانے، بولی کے عمل کے انتظام، پروجیکٹ اور سائیڈ کی نگرانی، کنٹریکٹ مینجمنٹ، سہولت کے انتظام سمیت تعمیراتی انتظام وغیرہ کے شعبے میں خدمات پیش کرتا ہے۔ رہائشی، تجارتی، سیاحت سے متعلق منصوبے، جس میں یہ’’تصور سے کمیشنگ‘‘ تک کی جامع خدمات فراہم کرتا ہے۔
دیہی ترقیات کی وزارت
دیہی ترقی اور پنچایتی راج کے مرکزی وزیر جناب گری راج سنگھ كا 26 ستمبر 2023 کو "دیہی ترقی کے پروگراموں کے سماجی آڈٹ" پر دوسرے قومی سیمینار سے خطاب
سیمینار کا موضوع "شفافیت اور جوابدہی لانے کے لیے سوشل آڈٹ کا از سر نو تصور" ہے
مہاتما گاندھی نریگا گرام سبھا کو تمام کاموں اور اخراجات کا باقاعدہ سماجی آڈٹ کا حق دیتی ہے
دیہی ترقی اور پنچایتی راج کے مرکزی وزیر جناب گری راج سنگھ یہاں ڈاکٹر امبیڈکر انٹرنیشنل سنٹر میں 26 ستمبر 2023 کو "دیہی ترقی کے پروگراموں کے سماجی آڈٹ" پر دوسرے قومی سیمینار سے خطاب کریں گے۔اس قومی سیمینار کا موضوع "شفافیت اور احتساب لانے کے لیے سوشل آڈٹ کا از سر نو تصور" ہے۔
دیہی ترقی اور فولاد کے مرکزی وزیر مملکت جناب فگن سنگھ کُلستے، دیہی ترقیات اور صارفین کے امور، خوراک اور عوامی تقسیم کی مرکزی وزیر مملکت سادھوی نرنجن جیوتی اور پنچایتی راج کے مرکزی وزیر مملکت جناب کپل موریشور پاٹل، دیہی ترقی کے محکمہ کے سکریٹری جناب شیلیش کمار سنگھ، جوائنٹ سکریٹری  جناب امت کٹاریا اور وزارت کے افسران، تمام ریاستوں/ مرکز کے زیر انتظام علاقوں کی حکومتوں کے سینئر افسران بھی اس موقع پر موجود ہوں گے۔
سیمینار میں شریک ماہرین اور عہدیداروں کو ریاستوں سے مدعو کیا گیا ہے تاکہ وہ سوشل آڈٹ کے حوالے سے اپنے تجربات بتائیں۔ اس سیمینار میں ریاستوں اور مرکز کے زیر انتظام علاقوں سے سوشل آڈٹ یونٹ کے ڈائریکٹر ایس آر پی ، ڈی آر پی  اور ریاست کی سوشل آڈٹ ٹیم کے بی آر پی  کے ساتھ شرکت کریں گے۔
ان لوگوں کی بصیرت سے بات چیت کو بہت زیادہ تقویت ملے گی اور عملاً اپنائے جانے والے بہترین طرز عمل ایک نمونہ کے طور پر دوسروں کے کام آ سکتے ہیں۔مہاتما گاندھی نیشنل رورل ایمپلائمنٹ گارنٹی ایکٹ  میں گرام سبھا کو تمام کاموں اور اخراجات کا باقاعدہ سماجی آڈٹ کرنے کا حق دیا گیا ہے۔اس میں آزاد سوشل آڈٹ یونٹس کے ذریعے سوشل آڈٹ کی سہولت، آن لائن اور آف لائن تمام ریکارڈز تک مکمل رسائی، اور وال رائٹنگ کے ذریعے فعال انکشاف شامل ہے۔ مہاتما گاندھی نریگا پہلا ایکٹ تھا جس نے گرام پنچایت میں اٹھائے گئے تمام پروجیکٹوں کے گرام سبھا کے ذریعہ سوشل آڈٹ کو لازمی قرار دیا تھا۔ اس کے بعد سے اسے کئی دیگر اسکیموں میں لازمی قرار دیا گیا ہے۔
مرکزی حکومت نے کمپٹرولر اینڈ آڈیٹر جنرل آف انڈیا  کے ساتھ مشاورت كے بعد مہاتما گاندھی نیشنل رورل ایمپلائمنٹ گارنٹی آڈٹ آف اسکیم كے رولز مجریہ 2011 کو نوٹیفائی کیا۔ جس كے تحت ریاستوں اور مرکز کے زیر انتظام علاقوں میں سماجی آڈٹ کرنے کا طریقہ کار اور اصول وضع کیے گئے۔ اب تک 28 ریاستوں اور مرکز کے زیر انتظام علاقوں میں سوشل آڈٹ یونٹس قائم کیے گئے ہیں۔ ریاستی ضلعی اور بلاک کی سطح پر مطلوبہ بنیادی عملے کی بھرتی اور تربیت کے لیے ریاستی زرعی یونیورسٹیوں کو مسلسل رجوع کیا جا رہا ہے۔
13-14 نومبر 2019 میں منعقدہ کامیاب پہلے قومی سیمینار کے بعد دیہی ترقی کے محكمے كے زیر انتظام دیگر بڑی اسکیموں تک سوشل آڈٹ کا دائرہ وسیع كیا گیا ہے۔ ریاستوں اور مرکز کے زیر انتظام علاقوں میں سماجی آڈٹ کے نفاذ کی صورت حال کا جائزہ لینے اور شفافیت اور جوابدہی لانے کے مقصد سے سوشل آڈٹ کا از سر نو تصور کرنے کے لیے ایک روڈ میپ تیار کرنا ضروری ہے۔ اس سلسلے میں محکمہ دیہی ترقی کی جانب سے 26 ستمبر کو یہ دوسرا قومی سیمینار منعقد کیا جا رہا ہے۔
وزارت دفاع
تمل ناڈو دفاعی صنعتی کوریڈور
تمل ناڈو دفاعی صنعتی کوریڈور میں، 05  نوڈس یعنی چنئی، کوئمبٹور، ہوسور، سیلم اور تروچیراپلی کی شناخت کی گئی ہے۔ حکومت تمل ناڈو سے موصول ہونے والی معلومات کے مطابق،ٹی این ڈی آئی سی میں 53 صنعتوں اور تنظیموں کے ذریعے 11794 کروڑ روپے کی ممکنہ سرمایہ کاری کے لیے مفاہمت نامہ  وغیرہ کے ذریعے انتظامات کیے گئے ہیں۔ آج تک، صنعتوں/تنظیموں کے ذریعہ پہلے ہی 3861 کروڑ روپے کی سرمایہ کاری کی جا چکی ہے۔ کسی علاقے میں نئی صنعتوں کا قیام براہ راست اور بالواسطہ روزگار کے مواقع پیدا کرتا ہے۔ حکومت تمل ناڈو کی طرف سے وقتاً فوقتاً ٹی این ڈی آئی سی کی ترقی کے لیے مانگی گئی مدد کو مناسب طریقے سے حل کیا جاتا ہے۔
یہ معلومات دفاع کے وزیر مملکت جناب اجے بھٹ نے آج راجیہ سبھا میں ڈاکٹر انبومنی رامادوس کو تحریری جواب میں فراہم کیں۔
کارپوریٹ امور کی وزارتت
سی ایس آر ضابطوں کی خلاف ورزی کے لئے 366 معاملات میں قانونی چارہ جوئی کے لئے منظوری
نئی دہلی،16؍مارچ، کارپوریٹ سماجی ذمہ داری  کے ضابطوں کی خلاف ورزی کے لئے 366 معاملات میں قانونی چارہ جوئی کے لئے منظوری دی گئی ہے جب کہ راضی نامے کے لئے 121 درخواستیں دی گئی ہیں اور 37 معاملات میں راضی نامہ کرلیا گیا ہے۔ سی ایس آر سے متعلق تمام قانونی خلاف ورزیاں قابل مصالحت ہیں۔ یہ بات آج خزانے اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج لوک سبھا میں ایک سوال کا تحریری جواب دیتے ہوئے کہی۔
جناب ٹھاکر نے مزید کہا کہ جب کبھی بھی سی ایس آر کے ضابطوں کی خلاف ورزی کی اطلاع ہوتی ہے، تو ضابطوں پر عمل در آمد نہ کرنے والی کمپنیوں کے خلاف کمپنیز ایکٹ 2013 کے تحت تمام ریکارڈس کی چھان بین کے بعد کارروائی کی جاتی ہے۔ کارپوریٹ سماجی ذمہ داری ، سی ایس آر ایک بورڈ پر مبنی عمل ہے اور کمپنی کے بورڈ کو سی ایس آر سرگرمیوں کے بارے میں فیصلہ کرنے ، ان کا منصوبہ تیار کرنے ، ان پر عمل در آمد اور نگرانی کا اختیار حاصل ہوتا ہے۔
قانون کے شیڈول -7 میں ایسی سرگرمیوں کی فہرست پیش کی گئی ہے جنہیں کمپنیاں اپنی سی ایس آر پالیسی میں شامل کرسکتی ہیں۔ سی ایس آر کا پورا ڈھانچہ انکشاف پر مبنی ہے اور سی ایس آر پر عمل در آمد کرنے والی کمنپیوں کو ہر سال ایم سی اے -21 رجسٹری میں اپنی سی ایس آر سر گرمیوں کی تفصیلات فراہم کرنا ضروری ہے۔ کارپوریٹ سماجی ذمہ داری پر اعلیٰ سطحی کمیٹی  نے حکومت کو اپنی رپورٹ 7 اگست 2019 کو پیش کی۔ یہ رپورٹ وزارت کی ویب سائٹ : www.mca.gov.in پر موجود ہے۔ ایچ ایل سی – 2018 پر وزارت غور کر رہی ہے۔
۔۔۔۔۔۔۔۔۔۔۔۔۔۔۔۔۔۔

U-1254
(Visitor Counter : 52
سٹرک ٹرانسپورٹ اور شاہراہوں کی وزارت
قومی شاہراہوں کی ہرروز 34کلومیٹر کی تعمیر،رواں مالی سال میں اب تک 12205کلومیٹر کا سنگ میل پار
نئی دہلی ،22مارچ ، 2021
روڈ ٹرانسپورٹ اور قومی شاہراہوں کی وزارت نے ہر روز 34کلومیٹر کی تعمیر کرنے کے ساتھ ہی رواں مالی سال 21-2020 میں  12،205.25کلومیٹر کی تعمیر کرنے کا ایک اور سنگ میل حاصل کرلیا ہے۔ 2015-2014 میں ہرو روز کی گئی 12کلومیٹر کی قومی شاہراہوں کی تعمیر کا تقریباً تین گنا زیادہ ہے۔یہ رواں مالی سال کےلئے طے شدہ ہدف  سےبھی 1205کلومیٹر زیادہ ہے۔
اس کامیابی کی اہمیت اس لئے بھی زیادہ ہے کہ کیونکہ رواں مالی سال میں ابتدائی چند مہینے کووڈ-19کی عالمی وبا کی وجہ سے ملک گیر سطح پر لگائے گئے لاک ڈاؤن کی وجہ سے برباد ہوگئے تھے۔اس مدت کے دوران تعمیراتی سرگرمیاں بری طرح متاثر رہیں۔
اس سال یکم مارچ کو ،روڈ ٹرانسپورٹ اور قومی شاہراہوں کے مرکزی وزیر جناب نیتن گڈکری نے ایک مہینے کے شیڈیول میں گیارہ ہزار کلومیٹر قومی شاہراہوں کی تعمیر کے ہدف کو پورا کرنے کا اعلان کیا تھا۔
وزارت نے ، پچھلے کچھ سالوں میں ، ملک میں شاہراہوں کی تعمیر کی رفتار بڑھانے کے لئے متعدد اقدامات کئے ہیں۔
ش ح ۔ا م۔ ر ب۔
U:2893
(Visitor Counter : 104
وزیراعظم کا دفتر
وزیراعظم نے سبھی کو مہااشٹمی کی مبارکباد پیش کی
وزیراعظم جناب نریندرمودی نے مہااشٹمی کے مقدس موقع پرسبھی کو مبارکباد دی ہے ۔وزیراعظم نے کہاکہ میں دعاگوہوں کہ ما ں مہاگوری ہرایک کی زندگی میں خوش قسمتی ، خوشحالی اورکامیابی لے کرآئے ۔ جناب مودی نے ماں مہاگوری کی استُتی بھی پیش کیں ۔
ایک ٹوئیٹ میں وزیراعظم نے کہا؛
’’वन्दे वाञ्छितकामार्थं चन्द्रार्धकृतशेखराम्।
सिंहारूढां चतुर्भुजां महागौरीं यशस्वीनीम्॥
مہااشٹمی کی بہت بہت مبارکباد ۔ماں مہاگوری ہرکسی کی زندگی میں خوش قسمتی ، خوشحالی اورکامیابی لے کر آئے ۔ ماں کے عقیدت مندوں کے لئے ان کی یہ استُتی -----’’
وزارت آیوش
آیوش کی وزارت کووڈ -19 کے بندوبست کے لئے واسا  اور گڈوچی کے امکانات کا مطالعہ کرے گی
نئی دلّی ،25 ستمبر / کووڈ – 19 کے حل میں تیزی لانے کی ضرورت کے پیشِ نظر آیوش کی وزارت نے مختلف چینلوں کے ذریعے مختلف امکانی حل پر منظم طریقے سے مطالعات شروع کئے ہیں ۔ اس کوشش کے ایک حصے کے طور پر کووڈ – 19 سے متاثرہ مریضوں میں علامات کے علاج میں واسا گھانا ، گڈوچی گھانا اور واسا گڈوچی گھانا کے فوائد کا جائزہ لینے کے لئے ایک طبی مطالعے کی تجویز کو منظوری دی گئی ہے ۔ یہ ایک کسی امتیاز کے بغیر اور کھلا اور سہ رخی مطالعہ ہو گا اور نئی دلّی میں آل انڈیا انسٹی ٹیوٹ آف آیورویدا  میں سی ایس آئی آر کے آئی جی آئی بی یونٹ کے اشتراک سے کیا جائے گا ۔
مطالعے کے لئے نتائج کے اقدامات ، طبی اور لیبا ریٹری کے پیمانے اور تحقیقات کے لئے لاجسٹکس سمیت طریقۂ کار کی تفصیلی تجویز تیار کر لی گئی ہے ۔ اس مطالعے میں آیوش کے تحقیقی طریقے کے لئے مناسب منفرد کیس رپورٹ فورم  کو استعمال کیا جائے گا ۔ سی آر ایف اور مطالعے کے پروٹوکول کا مختلف شعبے کے ماہرین کے ذریعے جائزہ لیا گیا ہے اور اس میں جدید ادویات سے متعلق ، اُن کے مشوروں کو بھی شامل کیا گیا ہے ۔ یہ مطالعہ ادارہ جاتی ایتھک کمیٹی  کی منظوری کے بعد کیا جائے گا ۔
اس پروجیکٹ میں مندرجہ ذیل پہلوؤں پر غور کیا جائے گا :
- واسا اور گڈوچی کے عرق سے تیار کردہ جڑی بوٹیوں والی دوا کی تاثیر / ایکشن اور واسا – گڈوچی کے اجزاء سے بنائی گئی دوا کا سارس – کو وی 2 سے متاثرہ بغیر علامات والے اور / یا کووڈ – 19 کی معمولی علامات والے مریضوں کا طبی بندوبست ۔ مذکورہ دوا کا وائرل کو ختم کرنے سے متعلق اثرات ۔
- آیا مذکورہ مونو ہربل اور پولی ہربل دوا کووڈ – 19 بیماری کے لئے ادویات بنانے والوں کے پروفائل کو متاثر کر سکتی ہے ۔
واسا اور گڈوچی بھارت کی طبی روایات میں تجربہ والی دوائیں ہیں ، جو مختلف بیماریوں میں استعمال کی جاتی ہیں ۔ یہی وجہ ہے کہ اِس مطالعے کے نتائج آیوش کے پورے سیکٹر کے لئے دلچسپی کا باعث ہوں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 5848
(Visitor Counter : 155
ٹیکسٹائلز کی وزارت
اجے ٹمٹانے آئی ایچ جی ایف ۔ دہلی میلہ پتجھڑ2018کے لئے 46ویں ایڈیشن کا افتتاح کیا
کپڑے کی صنعت کے وزیر مملکت آئی ایچ جی ایف ۔ دہلی میلے کا افتتاح کرتے ہوئے
کپڑے کی صنعت کے وزیرمملکت جناب اجے ٹمٹا نے گریٹرنوئیڈا میں انڈیا ایکسپوسنٹراینڈ مارٹ نے دنیا کے سب سے بڑے آئی ایچ جی ایف دہلی میلے کے 46ویں ایڈیشن کاافتتاح کیا۔ اس موقع پراظہارخیال کرتے ہوئے، انھوں نے کہاکہ اس میلے نے ملک سے دستکاری سے تیارہونے والی اشیأ کی برآمدات کو فروغ دینے میں اہم کرداراداکیاہے اور سمندرپارکے خریداروں کے لئے دستکاری کے شعبے میں ایک خصوصی اہمیت حاصل کرلی ہے کیونکہ غیرملکی افراد اپنی ضروریات کی تکمیل کے لئے اس میلے کو ازحد وسیلے کے طورپردیکھتے ہیں اوربھارت کی برآمداتی برادری اپنے کاروبار کے لئے اس میلے کو ازحد موثرمارکیٹنگ میڈیم خیال کرتی ہے ۔ 3200سے زائد مند وبین یہاں آئے ہوئے ہیں اور اس میلے میں انھوں نے اپنی چیزیں رکھی ہیں اور 110سے زائد ممالک کے خریداربھی یہاں آئے ہوئے ہیں، جو بھارت میں تیاردستکاری کی اشیأ کو خریدنے کے متمنی ہیں، جس سے بھارتی دستکاری اشیأ کی مقبولیت کا اندازہ ہوتاہے ۔
اجے ٹمٹا نےکہاکہ دستکاری کے برآمدکاروں کو ان صناعوں اوردستکاروں کا خیال رکھناچاہیئے جو اس شعبے میں ریڑھ کی ہڈی کی سی حیثیت رکھتے ہیں ۔ انھوں نے مزید بتایاکہ حکومت ہند نہ صرف یہ کہ دستکاروں کو ان کے اخراجات میں کمی لانے کے لئے مختلف اسکیموں کے ذریعہ ترغیبات فراہم کررہی ہے بلکہ ان کے کنبوں کی صحت اورتعلیمی ضروریات کے لئے بھی امداد فراہم کررہی ہے ،ساتھ ہی ساتھ ان کی مصنوعات کو مشترکہ سہولت مراکز تک لانے کے لئے نقل وحمل کی سہولت بھی فراہم کررہی ہے ۔ انھوں نے یہ بھی کہاکہ ان صناعوں کومدد پہنچانے کے لئے حکومت ہند خود اپنا پورٹل قائم کررہی ہے اور دستکاری برآمد کا پورٹل بھی قائم کررہی ہے تاکہ ان دستکاروں اور صناعوں کے کنبوں اورخود ان کے لئے صحت اور تعلیم کی ضروریات کی تکمیل ہوسکے۔ اجے ٹمٹانے ای پی سی ایچ اوربرآمدکاروں سے کہاکہ وہ فرینکفرٹ ، جرمنی میں منعقدہونے والے ایمبینٹی 2019کے لئے مستعد ہوجائیں، جس میں بھارت ایک شراکت دارملک کے طورپر شریک ہے ۔
110ممالک کے سمندرپارکے خریداران سے توقع کی جاتی ہے کہ وہ آئی ایچ جی ایف ۔ دہلی میلہ میں شرکت کریں گے اور اپنے ساتھ یہاں سے انداز حیات ، فیشن ، ملبوسات سے متعلق مصنوعات لے کر جائیں گے ۔ اس میلے میں گھریلو طورپرتیارکئے ملبوسات اور دستکاریاں ، فرنشنگ کارپیٹ ، آرائشی اشیأ ، میز پوش وغیرہ فرنیچر جس میں گارڈن اورآوٹ ڈور دونوں طرح کا فرنیچرشامل ہے ، باتھ روم میں رکھی جانے والی آرائشی اشیأ، مالش اورچاق وچوبندرہنے کے لئے استعمال کی جانے والی اشیأ ، لیمپ اورروشنی دینے والی اشیأ ، کرسمس اور دیگرتیوہاروں کے موقع پراستعمال ہونےوالی اشیأ، ہاتھوں سے تیارکئے گئے پیپر آئٹم ، فیشن جیولری اور دیگر لوازمات شامل ہیں ۔ یہ میلہ 18اکتوبر 2018تک لگارہے گا۔
وزارت دفاع
بین الاقوامی سمندری مشق/کٹلاس ایکسپریس 23  میں آئی این ایس تری کند کی شرکت
آئی این ایس تریکند نے خلیج میں 05 سے 09 مارچ 2023 تک منعقدہ بین الاقوامی میری ٹائم مشق/ کٹلاس ایکسپریس 2023  کے سی مرحلہ-I میں حصہ لیا۔ اس عرصے کے دوران جہاز نے، میری ٹائم سیکورٹی کو بڑھانے، شپنگ لین کو کھلا رکھنے اور نیویگیشن کی حفاظت کو یقینی بناناےکے مشترکہ مقصد کے ساتھ، بحرین، جاپان،عمان، سعودی عرب، متحدہ عرب امارات، برطانیہ اور امریکہ کے بحری یونیٹوں کے ساتھ مشقیں کیں۔
آئی این ایس تری کند، ہندوستانی بحریہ کے مغربی بیڑے کا حصہ ہے اور مغربی بحریہ کی کمان کے تحت کام کرتا ہے جس کا صدر دفتر ممبئی میں ہے۔ وہ ایک جدید جنگی جہاز ہے جس میں جدید ٹیکنالوجی ہے جو اسےجنگجو، تیزرفتار اور مضبوط بناتا ہے۔ طویل رسائی اور جدید ترین جنگی سہولیات کے ساتھ، جہاز کو وسیع پیمانے پر بحری کارروائیوں کے لیے ڈیزائن کیا گیا ہے۔